सो गए तो पत्थर के बन जाओगे....  
पहली अफवाह यह फैली कि जो लोग सो रहे हैं वह पत्थर के हो जा रहे हैं और दूसरी अफवाह यह थी कि भूकंप आने वाला है।
यूपी के कई जिलों में सारी रात दो तरह की अफवाहें फैलती रहीं जिसने लोगों की नींद उड़ा दी। पहली अफवाह यह फैली कि जो लोग सो रहे हैं वह पत्थर के हो जा रहे हैं और दूसरी अफवाह यह थी कि भूकंप आने वाला है।

	फोन के जरिए अफवाह एक जगह से दूसरी जगह फैलती चली गई। इन अफवाहों के चलते कड़ाके की इस सर्दी में भी लखनऊ और कानपुर से लेकर इलाहाबाद तक बड़ी संख्या में लोगों ने सारी रात सड़कों पर जागकर गुज़ारी। इस तरह की अफवाहों के झांसे में कई पढ़े−लिखे लोग भी आ गए।